钦定古今图书集成/明伦汇编/闺媛典/第054卷 > 李杰女
## 钦定古今图书集成/明伦汇编/闺媛典/第054卷 > 李杰女

按《开封府志》：“李杰女，名那儿，尉氏人。年十六。正德七
年，流贼逼县，与母兄从舅氏陈凤避匿邑西林莽中，
为逻者所获，挈置马上，令凤前引。那儿不从，投地者
三。贼杀其舅，凤母与兄皆惊仆地，那儿色不为动，骂
不绝口，贼断其首而去。邑人陆镇亦在掳中见之，归
语其事。御史李元奏闻，诏旌其闾。”